KOMENTE DHE REKOMANDIME 
MBI RAPORTIN E MONITORIMIT PËR 4 MUJORIN E PARË TË VITIT 2026
PËR MINISTRINË E MJEDISIT
I. Vlerësim i përgjithshëm i qëllimeve dhe objektivave të politikës si dhe performanca e  produkteve kryesore
Ministria e Mjedisit, në përputhje me drejtimet kryesore të politikës së përgjithshme shtetërore dhe me programin e Këshillit të Ministrave, me fondet buxhetore të miratuara për vitin 2026 ka hartuar, programuar dhe zhvilluar politikat në fushën e mbrojtjes së mjedisit administrimit të pyjeve, turizmit si dhe ka marrë masa për plotësimin e kushteve me qëllim integrimin në familjen evropiane dhe botërore, në përputhje me programin e qeverisë së Republikës së Shqipërisë.
 Programet për të cilat kjo ministri administron fondet për vitin 2026, në zbatim të VKM nr.513, datë 25.09.2025 “Për përcaktimin e fushës së përgjegjësisë shtetërore të Ministrisë së Mjedisit”’ janë: 
1. Programi “Planifikim Menaxhim Administrim”

2. Programi “Administrimi i Pyjeve”
3. Programi “Mbrojtja e Mjedisit”
4. Programi “Menaxhimi i Mbetjeve Urbane”

Në programin “Mbrojtja e Mjedisit” për 4M I 2026, fondet në shpenzimet korente janë realizuar në nivelin 25% kundrejt fondeve vjetore te planifikuara. Në realizimin e qëllimit të programit, i cili lidhet me “Përmirësimin e cilësisë së ajrit, mbrojtjen e natyrës dhe biodiversitetit”, kanë kontribuar produktet si më poshtë:

· Janë kryer 330 inspektime për parandalimin e përkeqësimit të shfrytëzimit pa kriter të burimeve ujore, të ndotjes se ujit, ajrit dhe tokës me ndikim në përmirësimin e cilësisë së mjedisit, ajrit, mbrojtjes së natyrës dhe biodiversitetit, me kosto faktike prej 77.2 milionë LEK.

· Janë bërë 1 200 raporte monitorimi për mjedisin me një kosto faktike prej 43.5 milionë LEK. 

· Janë shqyrtuar 226 dosje për leje Mjedisi të tipit A, B dhe III.2.B.

Në programin “Administrimi i Pyjeve” për 4M I 2026, fondet në shpenzimet korente janë realizuar në nivelin 28% kundrejt fondeve vjetore të planifikuara. Produktet, të cilët kanë kontribuar në realizimin e qëllimit të programit, i cili lidhet me “Zhvilllimin e qëndrueshëm të zonave pyjore të mbrojtura nëpërmjet bashkëpunimit me institucionet dhe komunitetin”, paraqiten si vijon: 

· 994 544 turistë kanë hyrë në zonat e mbrojtura në Parkun Kombëtar Dajt, Parkun Natyror Syri i Kaltër, Kune-Vain-Patok-Fushekuqe-Ishem;Parkun Kombetar Divjakë-Karavasta, për periudhën Janar- Prill 2026.

· Janë kryer 8 279 monitorime përgjatë 4M I për vlerësimin e biodiversitetit dhe vlerave natyrore në zonat e mbrojtura, me një kosto faktike prej 122.4  milionë LEK.   

· Janë administruar 20 Objekte nga AKZM përgjatë 4M I, me një kosto faktike prej 20.6 milionë LEK.

· Zhvilluar 18 trajnime te stafeve te 61 bashkive per njohjen dhe perdorimin e dokumentave teknik, udhezuesit te punimeve ne pyje.

· Hartuar 15 plane menaxhimi për pyjet, me kosto faktike 6.9 milionë LEK.

Në programin “Menaxhimi i Mbetjeve Urbane” , Misioni i Agjencisë është të sigurojë koordinimin, monitorimin dhe bashkëpunimin me NJQV, institucionet e administratës publike dhe partnerët ndërkombëtarë në menxhimin e integruar të mbetjeve, me qëllin kalimin e këtij sektori në ekonomi qarkullese. Për 4M I 2026, fondet në shpenzimet korente janë realizuar në nivelin 20% kundrejt fondeve vjetore të planifikuara. Produktet që kanë kontribuar:
· Janë kryer 27 raporte monitorimi të menaxhimit të mbetjeve, me kosto faktike 15.6 milionë LEK.

II.Karakteristika kryesore të performancës së shpenzimeve”
Në fund të 4 mujorit të parë të vitit 2026, situata në lidhje me realizimin e shpenzimeve të buxhetit, në nivel programi, krahasuar me planin e vitit 2026, sipas të dhënave të nxjerra nga SIFQ paraqitet si më poshtë:

Tabela Realizimi i shpenzimeve sipas programeve (në mijë lekë)

Siç shihet nga të dhënat e tabelës plani i shpenzimeve korrente për këtë ministri për periudhën është realizuar në masën 31% të buxhetit të rishikuar dhe 31% të buxhetit fillestar. Duke parë strukturën e realizimit të shpenzimeve, vërejmë që pjesën më të madhe të shpenzimeve faktike të kësaj ministrie e zënë shpenzimet e realizuara në programin “Administrimi i pyjeve”, 40% të shpenzimeve faktike, ndjekur nga programi “Mbrojtja e mjedisit”’, 30% të shpenzimeve.
Përsa i përket realizimit të shpenzimeve sipas klasifikimit ekonomik, situata paraqitet në tabelën si më poshtë vijon:
Tabela Realizimi i shpenzimeve sipas klasifikimit ekonomik (në mijë lekë)    

Niveli i realizimit në zërin e shpenzimeve të personelit është 29% e planit të rishikuar dhe  e planit fillestar. Shpenzimet e tjera operative realizuar në masën 17% të planit fillestar dhe 17% të planit të ndryshuar. Në total shpenzimet korrente janë realizuar në masën 26% të buxhetit të rishikuar dhe buxhetit fillestar.
Lidhur mbi volumin dhe madhësinë e ndryshimit të buxhetit, në krahasim me ligjin fillestar, plani i buxhetit ka pësuar ndryshime për të gjitha programet. Ndryshimet përfaqësojnë akordimin e fondit të veçantë në vlerën 1.9 milionë lekë.
III.Të ardhurat jashtë limitit 

Shpenzimet nga të ardhurat jashtë limitit të realizuara nga Ministria e Mjedisit, arrijnë në total vlerën prej 40.6 milionë lekë.
IV.Komente dhe rekomandime 
· Theksojmë se paraqitja e informacionit si dhe të dhënat e raportuara në raportin e monitorimit janë në përputhje me përcaktimet e bëra në Udhëzimin nr. 14, datë 30.05.2023 “Për procedurat standarde të monitorimit të buxhetit në njësitë e Qeverisjes Qendrore”, specifikisht sipas formateve të përcaktuara në paragrafin 49, të  këtij udhëzimi. 
· Raporti monitorimin nuk është dorëzuar në protokollin e Ministrisë së Financave sipas afateve të përcaktuara në udhëzim.

· Eshtë evidentuar informacion lidhur me shpenzimet  nga të ardhurat jashtë limitit.

· Eshtë paraqitur informacion lidhur me numrin e punonjësve buxhetore të miratuar në Ligjin e Buxhetit vjetor si edhe detajimi sipas strukturave të miratuara si edhe numrit faktik të punonjësve për 4M I 2026.
· Është paraqitur informacion  konstatues mbi treguesit e perfomancës mbi bazë gjinore.
· Lidhur me përmirësimin e cilësisë së përmbajtjes së raportit të monitorimit rekomandojmë:

 Për treguesit e performancës në nivel qëllimi  dhe treguesit e performancës  në nivel objektivi të shfaqura në  aneksin 4 “Raporti i realizimit të treguesve të performancës së programit”, nga  verifikimi për programet buxhetore, rekomandojmë përcaktimin e njësisë matëse në kolonën përkatëse si edhe treguesit faktikë të plotësuar në këtë aneks duhet të jenë ato që janë realizuar faktikisht për periudhën nëse janë të matshme për periudhën, në programet që mungojnë si dhe paraqitjen e nje analize mbi realizimin e qëllimit dhe objektivave të politikës së programit.

V.Publikimi 

Raporti i Monitorimit për 4M I 2026, është publikuar në faqen zyrtare të Ministrisë së Mjedisit, në linkun:
https://mjedisi.gov.al/programi-i-transparences/
